এরমান প্যাপিরাস
এরমান প্যাপিরাস (পি. বার্লিন ৩০২৭ নামেও পরিচিত) একটি চিকিৎসা সংক্রান্ত প্রাচীন মিশরীয় প্যাপিরাস । প্যাপিরাসের পনেরটি কলাম সংরক্ষিত আছে, নয়টি রেক্টো বা ডানের পাতায় এবং ছয়টি ভার্সো বা বামের পাতায় লেখা। প্রাচীন মিশরের দ্বিতীয় মধ্যবর্তী সময়কালের (১৭০০ থেকে ১৫৫০ খৃস্ট পূর্বাব্দ) ১৬০০ খৃস্ট পূর্বাব্দে লিখিত হয়েছে। প্যাপিরাসটি ১৮৮৬ সালে বার্লিনের মিশরীয় যাদুঘরে দেওয়া হয়েছিল। ১৯০১ সালে অ্যাডলফ এরমান প্রথম অনুবাদ প্রকাশ করেন। এটি বেশিরভাগই প্রসব এবং শিশুদের স্বাস্থ্যের সাথে সম্পর্কিত, অজানা শৈশব রোগের জন্য দুটি প্রেসক্রিপশন এবং প্রসব এবং শিশুদের স্বাস্থ্যসুরক্ষার বেশ কয়েকটি যাদুমন্ত্র রয়েছে।